
DR 30.11.2011  

 
41 

Selain daripada itu Tuan Yang di-Pertua, saya juga hendak tahu dalam pada 
PR1MA akan melaksana dan menyelia pembangunan kediaman berkualiti mampu milik 
ini, adakah pihak Majlis yang tersebut ini dibenarkan nanti oleh pihak kerajaan negeri 
untuk menggunakan sepenuhnya pangkalan data yang mungkin akan dibentuk oleh 
PR1MA Corp bagi memahami permintaan golongan berpendapatan sederhana secara 
menyeluruh untuk kita dapatkan maklumat-maklumat? 

■1440 

Adakah pihak PR1MA Corp sendiri yang ada kemampuan untuk 
membangunkan pangkalan data yang tersebut supaya kita ada maklumat tentang 
rakyat kita yang perlu kita libatkan dalam kejayaan pembinaan Rumah 1Malaysia ini. 
Selain daripada itu Tuan Yang di-Pertua, saya juga ingin tahu sejauh mana agaknya 
kuasa Jawatankuasa Kelulusan dan Pelaksanaan PR1MA ini kerana kita tidak hendak 
pembangunan projek PR1MA ini esok dilanda oleh masalah-masalah pelaksanaan 
yang sering dialami oleh pemaju-pemaju perumahan yang lain terutamanya dalam 
memperoleh segala kelulusan yang diperlukan untuk pembangunan Projek Perumahan 
1Malaysia ini.  

Perkara ini telah pun dibangkitkan oleh Yang Berhormat Arau dan Yang 
Berhormat Pasir Mas. Jadi, kita hendak tahu bagaimana, adakah kerajaan telah belajar 
daripada pengalaman-pengalaman pemaju-pemaju perumahan yang akhirnya tumpas 
dan gagal untuk membangunkan projek perumahannya. Akhirnya rakyat menjadi 
mangsa. Adakah kerajaan mengambil pengalaman itu untuk menentukan bahawa 
PR1MA ini akan dapat berjalan dengan baik tanpa menghadapi masalah-masalah 
seperti yang sedang berlaku pada hari ini.  

Tuan Yang di-Pertua, selain daripada itu, isu-isu berkenaan dengan 
pelaksanaan seperti proses kelulusan hal ehwal tanah, pembentukan pelan induk dan 
sebagainya, kita lihat mampu mendatangkan impak yang ketara dari segi penjadualan 
dan juga kos. Saya juga hendak tahu apakah penyelesaian-penyelesaian isu-isu seperti 
ini diterajui oleh Jawatankuasa Kelulusan dan Pelaksanaan ini? Adakah perkara-
perkara ini akan diambil sebagai tanggungjawab kepada jawatankuasa yang berkenaan 
kerana seperti mana yang saya katakan tadi kerjasama antara pihak Kerajaan 
Persekutuan, pihak kerajaan negeri, pihak berkuasa tempatan dan juga pihak swasta 
yang berkenaan adalah merupakan satu perkara yang amat penting.  

Sinergi ini adalah penting untuk memastikan keberkesanan proses 
pelaksanaan pembangunan PR1MA ini. Saya melihat ini sebagai satu pendekatan, 
whole government, dengan izin, di mana inisiatif yang berkepentingan negara akan 
dapat dilaksanakan dengan efektif dan efisien merujuk kepada fasal 37(1), hingga fasal 
37(12).  

Seterusnya Tuan Yang di-Pertua, salah satu daripada isu yang mungkin akan 
dihadapi oleh pembangunan PR1MA ini ialah berkaitan dengan proses perolehan 
bahan-bahan binaan mentah dan sebagainya yang juga mungkin akan menyebabkan 
kenaikan jumlah kos pembangunan. Oleh yang demikian saya hendak bertanya, 
adakah pihak PR1MA mempunyai kekuatan, feasibility dan fleksibiliti untuk memperoleh 
bahan-bahan ini tanpa mengakibatkan kos yang bertambah kepada rakyat yang mahu 
memiliki rumah PR1MA ini.  

Di bawah fasal 34, kelayakan untuk menyertai pembangunan PR1MA akan 
dapat memantau memastikan kriteria yang memenuhi hasrat pembangunan PR1MA. 
Kita tidak hendak Tuan Yang di-Pertua, timbul esok soal kronismenya, nepotisme dan 
sebagainya. Jadi, soal prinsip dan integriti ini perlu ditekankan untuk memastikan 
mereka yang benar-benar boleh buat kerja dapat membantu untuk menjadikan agenda 
besar negara ini demi memberikan kesejahteraan kepada rakyat. Kita seboleh-
bolehnya mahu supaya proses perolehan ini berasaskan kepada konsep value for 
money dengan izin, untuk pastikan kos pembangunan dapat dikurangkan, harga unit 
mampu ditetapkan pada harga yang berpatutan dan harga yang dapat ditanggung oleh 
pihak rakyat yang mahu menjadi pemilik kepada perumahan 1Malaysia ini.  

Akhir sekali Tuan Yang di-Pertua, mengenai fasal 40 dan fasal 41 iaitu 
Kumpulan Wang Perbadanan PR1MA Malaysia dan perbelanjaan yang hendak 
dipertanggungkan kepada Kumpulan Wang Perbadanan PR1MA Malaysia. Saya 
maklum bahawa PR1MA Corp merupakan agensi yang bukan langsung berunsurkan 
keberuntungan.  



41. Selain daripada itu Tuan Yang di-Pertua, saya juga hendak tahu dalam pada PR1MA akan melaksana dan menyelia pembangunan kediaman berkualiti mampu milik ini, adakah pihak Majlis yang tersebut ini dibenarkan nanti oleh pihak kerajaan negeri untuk menggunakan sepenuhnya pangkalan data yang mungkin akan dibentuk oleh PR1MA Corp bagi memahami permintaan golongan berpendapatan sederhana secara menyeluruh untuk kita dapatkan maklumat-maklumat?. #1440. Adakah pihak PR1MA Corp sendiri yang ada kemampuan untuk membangunkan pangkalan data yang tersebut supaya kita ada maklumat tentang rakyat kita yang perlu kita libatkan dalam kejayaan pembinaan Rumah 1Malaysia ini. Selain daripada itu Tuan Yang di-Pertua, saya juga ingin tahu sejauh mana agaknya kuasa Jawatankuasa Kelulusan dan Pelaksanaan PR1MA ini kerana kita tidak hendak pembangunan projek PR1MA ini esok dilanda oleh masalah-masalah pelaksanaan yang sering dialami oleh pemaju-pemaju perumahan yang lain terutamanya dalam memperoleh segala kelulusan yang diperlukan untuk pembangunan Projek Perumahan 1Malaysia ini. Perkara ini telah pun dibangkitkan oleh Yang Berhormat Arau dan Yang Berhormat Pasir Mas. Jadi, kita hendak tahu bagaimana, adakah kerajaan telah belajar daripada pengalaman-pengalaman pemaju-pemaju perumahan yang akhirnya tumpas dan gagal untuk membangunkan projek perumahannya. Akhirnya rakyat menjadi mangsa. Adakah kerajaan mengambil pengalaman itu untuk menentukan bahawa PR1MA ini akan dapat berjalan dengan baik tanpa menghadapi masalah-masalah seperti yang sedang berlaku pada hari ini. Tuan Yang di-Pertua, selain daripada itu, isu-isu berkenaan dengan pelaksanaan seperti proses kelulusan hal ehwal tanah, pembentukan pelan induk dan sebagainya, kita lihat mampu mendatangkan impak yang ketara dari segi penjadualan dan juga kos. Saya juga hendak tahu apakah penyelesaian-penyelesaian isu-isu seperti ini diterajui oleh Jawatankuasa Kelulusan dan Pelaksanaan ini? Adakah perkara- perkara ini akan diambil sebagai tanggungjawab kepada jawatankuasa yang berkenaan kerana seperti mana yang saya katakan tadi kerjasama antara pihak Kerajaan Persekutuan, pihak kerajaan negeri, pihak berkuasa tempatan dan juga pihak swasta yang berkenaan adalah merupakan satu perkara yang amat penting. Sinergi ini adalah penting untuk memastikan keberkesanan proses pelaksanaan pembangunan PR1MA ini. Saya melihat ini sebagai satu pendekatan, whole government, dengan izin, di mana inisiatif yang berkepentingan negara akan dapat dilaksanakan dengan efektif dan efisien merujuk kepada fasal 37(1), hingga fasal 37(12). Seterusnya Tuan Yang di-Pertua, salah satu daripada isu yang mungkin akan dihadapi oleh pembangunan PR1MA ini ialah berkaitan dengan proses perolehan bahan-bahan binaan mentah dan sebagainya yang juga mungkin akan menyebabkan kenaikan jumlah kos pembangunan. Oleh yang demikian saya hendak bertanya, adakah pihak PR1MA mempunyai kekuatan, feasibility dan fleksibiliti untuk memperoleh bahan-bahan ini tanpa mengakibatkan kos yang bertambah kepada rakyat yang mahu memiliki rumah PR1MA ini. Di bawah fasal 34, kelayakan untuk menyertai pembangunan PR1MA akan dapat memantau memastikan kriteria yang memenuhi hasrat pembangunan PR1MA. Kita tidak hendak Tuan Yang di-Pertua, timbul esok soal kronismenya, nepotisme dan sebagainya. Jadi, soal prinsip dan integriti ini perlu ditekankan untuk memastikan mereka yang benar-benar boleh buat kerja dapat membantu untuk menjadikan agenda besar negara ini demi memberikan kesejahteraan kepada rakyat. Kita seboleh- bolehnya mahu supaya proses perolehan ini berasaskan kepada konsep value for money dengan izin, untuk pastikan kos pembangunan dapat dikurangkan, harga unit mampu ditetapkan pada harga yang berpatutan dan harga yang dapat ditanggung oleh pihak rakyat yang mahu menjadi pemilik kepada perumahan 1Malaysia ini. Akhir sekali Tuan Yang di-Pertua, mengenai fasal 40 dan fasal 41 iaitu Kumpulan Wang Perbadanan PR1MA Malaysia dan perbelanjaan yang hendak dipertanggungkan kepada Kumpulan Wang Perbadanan PR1MA Malaysia. Saya maklum bahawa PR1MA Corp merupakan agensi yang bukan langsung berunsurkan keberuntungan.